รัฐบาลไทย-ข่าวทำเนียบรัฐบาล-การประชุมทีมขับเคลื่อนโครงการ "ไทยนิยม ยั่งยืน" ภาคเหนือ
วันจันทร์ที่ 30 เมษายน 2561
การประชุมทีมขับเคลื่อนโครงการ "ไทยนิยม ยั่งยืน" ภาคเหนือ
กระทรวงศึกษาธิการ จัดประชุมทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล อําเภอ จังหวัด ครั้งที่ 3 ภาคเหนือ ระหว่างวันที่ 28-29 เมษายน 2561 ที่โรงแรมโลตัส ปางสวนแก้ว  จ.เชียงใหม่
กระทรวงศึกษาธิการ จัดประชุมทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล อําเภอ จังหวัด ครั้งที่3ภาคเหนือ ระหว่างวันที่ 28-29เมษายน 2561 ที่โรงแรมโลตัส ปางสวนแก้ว จ.เชียงใหม่โดย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมและมอบนโยบาย
พล.อ.สุรเชษฐ์ ชัยวงศ์กล่าวว่า การประชุมชี้แจงในครั้งนี้ เป็นการทํางานของกระทรวงศึกษาธิการ (ศธ.) ในการขับเคลื่อนประเทศตามโครงการไทยนิยม ยั่งยืน เป็นนโยบายสําคัญของรัฐบาลพล.อ.ประยุทธ์ จันทร์โอชา นายกรัฐมนตรีซึ่งได้มอบหมายให้กระทรวงมหาดไทย (มท.) เป็นหน่วยงานหลักดูแลรับผิดชอบโครงการ ร่วมกับหน่วยงานและกระทรวงอื่นๆ จํานวนมาก
ในส่วนของกระทรวงศึกษาธิการได้มอบหมายให้สํานักงาน กศน. เป็นหน่วยงานรับผิดชอบหลักในการทํางานเชิงบูรณาการร่วมกับกระทรวงมหาดไทยและหน่วยงานอื่น ๆ ในระดับพื้นที่ เพราะมีผู้บริหาร ครู และบุคลากรทางการศึกษาที่ได้ทํางานใกล้ชิดกับประชาชนในพื้นที่อยู่แล้วโดยเฉพาะครู กศน.ตําบล ที่จะมีส่วนสําคัญในการทํางานบูรณาการร่วมกับหน่วยงานต่าง ๆ ในพื้นที่ในระดับตําบลและหมู่บ้าน
การประชุมในครั้งนี้ เป็นครั้งที่3ต่อจากภาคใต้และภาคใต้ชายแดน ซึ่งจัดขึ้นเมื่อวันที่20-21 เม.ย.2561 ที่ จ.สงขลา และภาคกลางและภาคตะวันออก เมื่อวันที่27-28เม.ย.2561ที่ จ.นนทบุรี โดยในแต่ละภาคได้เชิญครู กศน.ตําบลทุกจังหวัดมารับทราบข้อมูลและองค์ความรู้ กิจกรรมโครงการที่มีความทันสมัย ทันต่อเหตุการณ์ ตลอดจนเทคนิคและแนวทางต่าง ๆ ที่จะเป็นเครื่องมือในการสร้างการรับรู้แก่ประชาชนในพื้นที่ให้มากขึ้นและตรงกับความต้องการของพี่น้องประชาชนในพื้นที่แม้ที่ผ่านมาครู กศน.ตําบลจะได้รับการถ่ายทอดไปบ้างแล้วก็ตาม แต่ก็เพื่อเพิ่มเติมความทันสมัยให้มากขึ้น
ในส่วนของพื้นที่ภาคเหนือวิทยากรนําโดยนายอํานาจ วิชยานุวัติ ผู้ตรวจราชการ ศธ. รวมทั้งผศ.ดร.บรรพต วิรุณราช ที่ปรึกษา รมช.ศึกษาธิการ อดีตคณบดีวิทยาลัยพาณิชยศาสตร์ มหาวิทยาลัยบูรพา,พ.อ.ขจรศักดิ์ ไทยประยูร คณะทํางาน รมช.ศึกษาธิการและอาจารย์โรงเรียนเสนาธิการทหารบก จะได้อธิบายโครงการสําคัญและชุดความรู้ของ ศธ. ที่ขับเคลื่อนงานภายใต้กรอบหลักการ 10 เรื่อง ให้ครู กศน.ตําบลได้เข้าใจและไปสร้างการรับรู้ในพื้นที่ พร้อมทั้งย้ําถึงการประเมินผลการทํางานเป็นห้วง ๆ ในแต่ละรอบ รวมทั้งรอบที่3ซึ่งกําลังดําเนินการอยู่ในเวลานี้รวมทั้งต้องการให้ครู กศน.ตําบล ได้รับทราบเทคนิคการใช้เครื่องมือต่าง ๆ เพื่อนําเข้าสู่ประชาชนในพื้นที่ให้มากที่สุด เพื่อสร้างรายได้ให้ประชาชนมากขึ้น เพราะการทํางานของรัฐบาลได้เน้น "ประชาชนเป็นศูนย์กลาง" มาโดยตลอด
อย่างไรก็ตามหากจะมีจุดเน้นพิเศษก็คงเป็นงานที่ ศธ.ได้ทําร่วมกับพี่น้องครู ผู้บริหาร และผู้ที่เกี่ยวข้องในพื้นที่นี้อย่างต่อเนื่อง ไม่ว่าจะเป็นการพัฒนาคุณภาพการศึกษาในพื้นที่เขตเศรษฐกิจพิเศษแม่สาย จ.เชียงราย และพื้นที่เขตเศรษฐกิจพิเศษแม่สอด จ.ตาก, การแก้ไขปัญหาการศึกษาในพื้นที่ชายแดน 8 จังหวัดภาคเหนือ เป็นต้น ซึ่งได้รายงานให้นายกรัฐมนตรีรับทราบผลการดําเนินงานต่าง ๆ มาโดยตลอดอยู่แล้ว และนายกรัฐมนตรียังได้มอบนโยบายต่อมาด้วยว่า"ทุกพื้นที่ในประเทศไทย ทั้ง 76 จังหวัด และกรุงเทพมหานคร ถือเป็นพื้นที่พิเศษ"ดังนั้นความพิเศษของการดําเนินงานโครงการนี้ ก็คือดูแลการดําเนินงานของรัฐบาลทุกด้านให้เข้าถึงประชาชนอย่างทั่วถึงและเท่าเทียมใน 10 เรื่องตามกรอบหลักการที่ได้กําหนดไว้
นายกฤตชัย อรุณรัตน์ เลขาธิการ กศน.กล่าวเพิ่มเติมถึงตัวอย่างการพัฒนาหลักสูตร สื่อ และคู่มือการจัดกระบวนการเรียนรู้สําหรับสถานศึกษาใน10เรื่อง อาทิ องค์ความรู้เรื่อง "รู้รักประชาธิปไตยไทยนิยม" เพื่อสร้างค่านิยมประชาธิปไตยที่ถูกต้อง และเสริมสร้างความเป็นพลเมือง, การอบรมเรื่อง "รู้เท่าทันเทคโนโลยี" ผ่านโครงการอินเทอร์เน็ตประชารัฐ โดยจัดอบรมถ่ายทอดความรู้แก่ครู กศน.ตําบล หมู่บ้านละ 4 คน ในเรื่องการค้าออนไลน์ ภูมิปัญญา 4.0 สุขภาพดียุค 4.0 เกษตรกร 4.0 ภาครัฐ 4.0 เป็นต้น เพื่อถ่ายทอดองค์ความรู้สู่ประชาชนทุกตําบลต่อไป ทั้งในเรื่องของการผลิตและบริการ, การเปิดร้านค้าออนไลน์, การส่งเสริมการขาย, การบริหารการขาย, การบรรจุและการจัดส่งสินค้า เป็นต้น พร้อมติดตั้งอินเทอร์เน็ตประชารัฐให้ครอบคลุมทุกหมู่บ้านด้วย
นอกจากนี้ ยังมีตัวอย่างปัญหาความต้องการของหมู่บ้านและชุมชน จากเวทีประชาคมตามโครงการฯ ระดับจังหวัดภาคเหนือ พบว่าประชาชนส่วนใหญ่ต้องการการฝึกอาชีพ, การเพาะปลูก, การบริหารจัดการขยะ, การจัดหาตลาดจําหน่ายสินค้า, การมีงานทํา, ความเสี่ยงจากภัยพิบัติทางธรรมชาติ, การเข้าถึงแหล่งเงินทุน, การสร้างฝายชะลอน้ํากึ่งถาวร เป็นต้น
ในส่วนของการประเมินผล กศน.ได้วางแผนประเมินผลการทํางานไว้อย่างต่อเนื่องอยู่แล้ว โดยในรอบที่ 3 นี้ รัฐบาลได้ขยายเวลาของการทํางานในภาพรวมไปจนถึงเดือน มิ.ย.2561สํานักงาน กศน. จึงจะประเมินผลและทบทวนการดําเนินงาน เพื่อนํามาปรับปรุงเครื่องมือการทํางานให้เข้าถึงและเกิดประโยชน์กับประชาชนซึ่งเป็น "ศูนย์กลาง" ของโครงการให้ได้มากที่สุด
นายอํานาจ วิชยานุวัติ ผู้ตรวจราชการ ศธ.ในฐานะเลขานุการคณะกรรมการนโยบายและแผนการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการกล่าวถึงรายละเอียดการจัดประชุมครั้งนี้ว่าตามที่รัฐบาลกําหนดนโยบายสําคัญหลายประการลงไปในพื้นที่และต้องการให้มีการสร้างการรับรู้แก่ประชาชนในด้านต่างๆ โดยมอบหมายให้กระทรวงมหาดไทยทําหน้าที่บูรณาการงานสําคัญร่วมกับหน่วยงานที่เกี่ยวข้อง เพื่อการสร้างความรับรู้ สร้างความเข้าใจ ปรับกระบวนการทางความคิด เสนอแนวทางให้กับประชาชน เพื่อให้มีส่วนร่วมในการพัฒนาประเทศมากขึ้น โดยใช้ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล เป็นแกนหลัก
ซึ่งมีกรอบหลักการในการดําเนินการเพื่อการมีส่วนร่วมในการพัฒนาประเทศสู่ความยั่งยืน 10 เรื่อง ดังนี้ 1) สัญญาประชาคมถูกใจไทยเป็นหนึ่ง 2) คนไทยไม่ทิ้งกัน 3) ชุมชนอยู่ดีมีสุข 4) วิถีไทยวิถีพอเพียง 5) รู้สิทธิ รู้หน้าที่ รู้กฎหมาย 6) รู้กลไกการบริหารราชการ 7) รู้จักประชาธิปไตยไทยนิยม 8) รู้เท่าทันเทคโนโลยี 9) บูรณาการดําเนินงานของทุกภาคส่วนในการป้องกันและแก้ไขปัญหายาเสพติดอย่างครบวงจร และ 10) งานตามภารกิจของทุกหน่วยงาน
ทั้ง 10 เรื่องดังกล่าวถือเป็นสําคัญเร่งด่วน ที่จะขยายผลเพื่อต่อยอดในเรื่องอื่น ๆ ต่อไปให้ครอบคลุมทุกมิติ โดยกําหนดให้มีการรายงานผลการขับเคลื่อนทุก 3 เดือน
ทั้งนี้ ได้มีการกําหนดกลไกการขับเคลื่อนการพัฒนาประเทศตามโครงการไทยนิยม ยั่งยืน โดยการจัดตั้งคณะกรรมการฯ เป็น 4 ระดับประกอบด้วย 1) ระดับชาติ 2) ระดับจังหวัด 3) ระดับอําเภอ 4) ระดับตําบล ซึ่งกระทรวงศึกษาธิการมีส่วนในการขับเคลื่อนการพัฒนาประเทศตามโครงการไทยนิยม ยั่งยืน ภายใต้กรอบหลักในการดําเนินการเพื่อการมีส่วนร่วมในการพัฒนาประเทศสู่ความยั่งยืน 10 เรื่องโดยการศึกษาเป็นส่วนหนึ่งที่มีความเกี่ยวเนื่องเชื่อมโยงการดําเนินงานในทุกระดับ
ดังนั้น ในการประชุมทีมขับเคลื่อน ฯ ในครั้งนี้เพื่อเป็นการสร้างความรับรู้และสร้างความเข้าใจในการดําเนินงานตามโครงการไทยนิยม ยั่งยืน ให้เป็นไปในแนวทางเดียวกัน เพื่อเป็นการสร้างการรับรู้ให้แก่ประชาชน โดยเจ้าหน้าที่ของรัฐที่เป็นทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล อําเภอ และจังหวัด ตลอดจนเป็นการประชาสัมพันธ์การจัดกิจกรรม/โครงการ ภายใต้ภารกิจของกระทรวงศึกษาธิการ
โดยมีผู้เข้าร่วมประชุมประกอบด้วยผู้บริหารองค์กรหลักของกระทรวงศึกษาธิการ ศึกษาธิการภาค ศึกษาธิการจังหวัด ผู้บริหาร และครู กศน.ตําบล ใน17จังหวัดภาคเหนือ ประมาณ1,800 คนรวมทั้งผู้บริหารส่วนกลาง อาทิ นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, นายพิธาน พื้นทอง และนางปัทมา วีระวานิช ผู้ตรวจราชการ ศธ., นายพินิจศักดิ์ สุวรรณรังค์ เลขาธิการ ก.ค.ศ. ฯลฯ
Written byนวรัตน์ รามสูต, บัลลังก์ โรหิตเสถียร
Photo Creditอรพรรณ ฤทธิ์มั่น,ปกรณ์ เรืองยิ่ง, ธนภัทร จันทร์ห้างหว้า (VDO)
Editorบัลลังก์ โรหิตเสถียร